# Даниэла Вега

Даниэла Вега Эрнандес (ингл.Vega Daniela Hernández; 3 июнь 1989 йыл; Сан-Мигель, Сантьяго, Чили) — Чили актрисаһы һәм йырсыһы (меццо-сопрано). Ул айырыуса «Оскар» бүләгенә лайыҡ булған «Фантастическая женщина» фильмындағы ҡатын-ҡыҙ роле менән билдәле. Вега Оскар премияһының 90-сы тапшырыуы тантанаһында 2018 йылда тарихта беренсе сығыш яһаусы транссексуал кеше була. 2018 йылда «Time» журналы уны донъялағы 100 иң абруйлы кешеләрҙең береһе тип атай.

# Даниэла Вега
## Бала сағы

Вега 1989 йылдың 3 июнендә Сантьяго, Чили, Сан-Мигелдә тыуа. Ул Игор Алехандро Вега Иностроз (ингл. Igor Alejandro Vega Inostroza) һәм Кармен Эрнандес де ла Куадра (ингл. Sandra del Carmen Hernandez de la Cuadra) ғаиләһендә беренсе бала була. Һигеҙ йәшендә Вега үҙенең оләсәһенән опера йырына өйрәнә башлай. Үҫкәс, ул малайҙар өсөн мәктәпкә йөрөй, унда уның өҫтөнән мыҫҡыллап көләләр. Был йәштә үҙенең трансгедер ҡатын-ҡыҙ икәнен аңлай, һәм уның күсеше башлана. Шул ваҡытта Чилиҙа консерватив ҡараштарға ҡарамаҫтан, ата-әсәһе һәм уның кесе тғаны Николас уны хуплай. Күсеүҙе башҡарғандан һуң, ул транссексуал ҡатын-ҡыҙ булып, мөмкинлектәр юҡлығы арҡаһында депрессиянан ныҡ ыҙалай., ләкин ата-әсәһе уға ярҙам итә, атаһы уға матурлыҡ мәктәбенә барырға, һуңынан театр мәктәбенә барырға идея бирә.

# Даниэла Вега
## Карьераһы
### 2011—2017: иртә ролдәре

Мартин де ла Парраның «Ҡатын-ҡыҙ-күбәләктәр» («La mujer Марипоса») пьесаһының постановкаһын төҙөгән саҡта, автор һәм режиссёрҙар Веганы, уның шәхси тәжрибәһе арҡаһында, сәхнәлә трансгедерлыҡ мәсьәләләре буйынса хеҙмәттәшлек итергә тәҡдим итә. Буласаҡ постановкала уның ҡатнашыуы уны йондоҙ яһай. Уның йырлау мөмкинлеге лә булған был пьеса Сантьягола һигеҙ йыл дауамында үтә. Был ваҡыт эсендә ул күп һанлы пьесаларҙа ҡатнаша, бигерәк тә «Мигранте» («Migrante»). 2014 йылда Мануэл Гарсианың билдәле «Мария» йырының музыкаль видеоһында ҡатнашҡандан һуң, Веганың репертуары ҙур аудитория өсөн киңәйә. Йыр һәм музыкаль видео гомосексуал кешеләр араһында үҙ—үҙҙәренә ҡул һалыуҙарҙы булдырмау йәмғиәте менән хеҙмәттәшлектә ойошторола, уның маҡсаты үҙ-үҙенә шундай ҡул һалыуҙарҙы булдырмаҫҡа һәм мәғлүмәтлелекте арттырырға ярҙам итеү була. Ул 2014 йылда беренсе тапҡыр «Визит» («La Visita») исеме аҫтында драмала экранға сыға, унда атаһын иҫкә алыу көнөндә транс-ҡатын-ҡыҙҙы уйнай.
67-се Халыҡ-ара Берлин кинофестивале режиссёр Себастьян Лелионың «Фантастик ҡатын-ҡыҙ» фильм сығыуы менән билдәләнә ,. Фильм Марина (Вега башҡарыуында) һәм Орландо (Франциско Рейес башҡарыуында) тарихын һөйләй, унда Марина өлкән йәштәге иргә ғашиҡ була һәм уның менән киләсәген планлаштыра. Орландо үлеп ҡалғас, Марина үҙен фантастик ҡатын икәнен күрһәтер өсөн ғаилә һәм йәмғиәт менән осрашырға һәм яңынан көрәшергә мәжбүр була. Тәнҡитсе Гай Лодж Varietyөсөн үҙ күҙәтеүендә Веганың эшен маҡтай. Уның исеме Оскарға номинацияла иң яҡшы актриса булараҡ телгә алына Ул Палм-Спрингста Халыҡ-ара кинофестивалендә сит телдә фильмдағы ҡатын-ҡыҙ роле өсөн сығыш яһағаны өсөн бүләкләнә. «Фантастик ҡатын-ҡыҙ» сит телдә иң яҡшы фильм өсөн «Оскар» премияһына лайыҡ була, шулай уҡ Вега 2018 йылда Оскар премияһын тапшырыу тантанаһында сығыш яһаусы берҙән-бер транссексуал була.
2018 йылда Веганың даими Netflix «Tales of the City» мини-сериалында уйнаясағы тураһында иғлан ителә.

# Даниэла Вега
## Фильмографияһы
### Фильмдары

| Исеме | Йыл | Роль | Режиссёр | Комментарий |
| «Гость» | 2014 | Елена | Маурисио Лопес Фернандес | Оригинальное название: La Visita |
| «Фантастическая женщина» | 2017 | Видаль !Марина Видаль | Лелио !Себастьян Лелио | Оригинальное название: Una mujer fantástica |
| «Июльское воскресенье в Сантьяго» | 2017 | Памела | Гопал һәм Вишну Ибарра | Оригинальное название: Un domingo de julio en Santiago |

# Даниэла Вега
## Фильмографияһы
### ТВ

| Исеме | Йыл | Ролдәре | Канал | Комментарий | Һылтанмалар |
| «Tales of the City» | 2019 | Исела (Ysela) | Netflix | Эпизодик ролдәре | |
| «The Pack/исп. La jauría» | 2019 | Элиза Мурильо | TVN | Төшкән | |

# Даниэла Вега
## Наградалары

| Йыл | Бүләге | Номинацияланған эше | Категория | Һөҙөмтәһе |
| 2015 | 17èmes Rencontres du Cinéma sud-américain | «Гость» | Иң яҡшы актриса | Еңеүсе |
| 2017 | Film Festival Lima PUCP | «Фантастическая женщина» | Иң яҡшы актриса | Еңеүсе |
| 2017 | Premio iberoamericano de cine Fénix | «Фантастическая женщина» | Иң яҡшы актриса | Еңеүсе |
| 2017 | Гавана кинофестивале/Havana Film Festival | «Фантастическая женщина» | Иңы яҡшы актриса | Еңеүсе |
| 2018 | Palm Springs Film Festival | «Фантастическая женщина» | Сит телдәге фильмда иң яҡшы актриса | Еңеүсе |
| 2018 | Dorian Awards | «Фантастическая женщина» | Йылдың иң яҡшы перформансы — актриса | Номинация |
| 2018 | Dorian Awards | Актриса үҙе | Күтәрелеүсе йондоҙ | Номинация |
| 2018 | International Cinephile Society Awards | «Фантастическая женщина» | Иң яҡшы актриса | Номинация |
| 2018 | Caleuche Awards | «Фантастическая женщина» | Иң яҡшы актриса | Еңеүсе |
| 2018 | Platino Awards | «Фантастическая женщина» | Иң яҡшы актриса | Еңеүсе |